Riešenie bolestivej a silnej menštruácie: Možnosti liekov a vitamínov pre úľavu.
Dobrý večer chcem sa spýtať dcérka má silnú menštruáciu a bolestivú aké tablety odporúčate alebo vitamíny
Dobrý deň,
ďakujeme za Vašu otázku.
Na úpravu menštruačného cyklu sa u viacerých pacientiek osvedčil bylinný prípravok
Energy GYNEX
. Má pozitívny vplyv na menštruačný cyklus, predchádza bolestivej, nepravidelnej či silnej menštruácii a predmenštruačnému syndrómu.
Tradične sa na podporu zdravia žien, najmä pri menštruačných problémoch, používa aj bylina
Alchemilka (Alchemilla vulgaris)
. Je známa svojimi protizápalovými a upokojujúcimi účinkami, ktoré môžu pomôcť zmierniť bolesť a ťažkosti počas menštruácie. Okrem toho sa používa aj na podporu rovnováhy hormónov.
Na bolestivú menštruáciu je možné pri výskyte akútnych ťažkostí užiť liek
Panadol Femina
. Obsahuje paracetamol – analgetikum (liek proti bolesti) a butylskopolamíniumbromid – spazmolytikum (liek proti kŕčom). Poskytuje úľavu pri menštruačných bolestiach a kŕčoch. Dospelím a deťom starším ako 12 rokov s telesnou hmotnosťou 34-60 kg sa podáva 1 tableta 1-3x denne. S telesnou hmotnosťou nad 60 kg sapodávajú 2 tablety 1-3x denne. Odstup medzi jednotlivými dávkami má byť minimálne 8 hodín. Maximálna denná dávka je 6 tabliet.
Pokiaľ však dcéra doposiaľ neabsolvovala gynekologické vyšetrenie, odporúčam užívanie akýchkoľvek prípravkov až po absolvovanej prehliadke.
Prajem pekný zvyšok dňa.
S pozdravom
PharmDr. Veronika Kiabová